Qold Qari

Qold Qari (;)— amerikalı bəstəkar, musiqiçi (saksofon) və pop şanson janrında ifaçıdır.

 Həyatı 
Qari, sözün əsl mənasında, küçədə doğulmuşdur. Valideynləri seçdikləri doğum evinə gəldikdə, xəstəxana artıq dağılmışdı. Onlar başqa bir xəstəxana axtararkən, küçədə doğuş baş vermişdir.

Qarinin ailəsi Təmiz nohurlarda yaşayırdı. Orta məktəblə paralel olaraq, Qari musiqi məktəbini də bitirmiş, ilk mahnılarını on dörd yaşında yazmışdır. 1961–1965-ci illərdə Feliks Dzerjinski adına Maşınqayırma Məktəbində oxumuş, 1970-ci ildə Qold Moskva Avtomexanika İnstitutunu bitirmişdir. Texnikumda oxuyarkən musiqiçi MMAB-yə (Moskva Musiqi Ansamblları Birliyi) üzv olmuş və Yuri Silantyevin orkestrində çıxışlar etmişdir. Xalq Təsərrüfatı Nailiyyətlərinin Sərgisi (VDNX), "Ulduz", "Ostankino", "Saturn" restoranlarında və "Rusiya" hotelinin restoranında işləmişdir.

 ABŞ-yə mühacirət 
Qari Qold 1972-ci ildə ABŞ-yə mühacirət etmişdir, altı ay İtaliyada yaşamış, burada Art Farmer (zurna) və pianoçu Romano Mussolini (diktatorun oğlu) kimi musiqiçilərlə işləmişdir. 1973-cü ildə Qari təxminən on il yaşadığı Çikaqoya köçmüşdür. 1974–1979-cu illərdə Çikaqoda Loyola Universitetində oxumuş, instrumental musiqi-bəstəkarlıq fakültəsini bitirmişdir.

1982-ci ildə Qari Qold Los-Ancelesə köçmüş, burada gecə klublarında və böyük konsert salonlarında pop, şanson və caz janrlarında ifaçı və musiqiçi kimi çıxış etmişdir.

1991-ci ildə Tabor (Amerikanın Rus Ulduzları) albomunun konserti təşəbbüskarı oldu və burada yer alan bütün mahnıların musiqisini özü yazdı. Albom ABŞ və Rusiyada iki versiyada nəşr olundu və böyük uğur qazandı.

Qari Qoldun mahnıları ("İlin mahnısı" və "Milad görüşləri" və s.) Mixail Şufutinski, Anatoliy Mogilevski, Lyuba Uspenskaya (ilk növbədə məşhur
Светлана Портнянская "Kabriolet" mahnısı və "Express in Monte Carlo" albomundan bir çox mahnı), Alla Puqaçova və başqa müğənnilərin repertuarında mühüm yer tutur.

"Kabriolet" (1995) və "Rusiya" (1993) mahnılarına görə "İlin mahnısı" televiziya festivalının laureatı olmuşdur.

Musiqiçinin özü də İtalyan və Braziliya musiqisini, cazı sevir. 25 il Moskvada yaşadıqdan sonra 1972-ci ildə daimi yaşamaq üçün ABŞ-yə getmişdir. Hazırda Kaliforniya ştatının Los Angeles şəhərində yaşayır və musiqiçi-bəstəkar kimi fəaliyyət göstərir. "Kabriolet", "Monte Karlo", "Siqar", "Tabor", "Xuliqan", "Güzgülər", "Rusiya", "Şeremetyevo" və s. mahnıları hitə çevrilmişdir.

Özünün və digər müəlliflərin populyar mahnıları ilə (vokalist, aparıcı — tamada, ayrılmaz saksofon və digər sevimli alətlərlə) bir çox şəhər və ölkələrdə çıxışlar etmiş, qastrollarda olmuşdur.

Villi Tokarev, İlya Reznik, Mixail Taniç və digər istedadlı şairlərlə əməkdaşlıq etmiş, onların şeirlərinə musiqi bəstələyirdi.

Alla Puqaçova, Lyuba Uspenskaya, Mixail Şufutinski, Aleksandr Marşal, Svetlana Portnyanskaya, Anatoli Mogilevski və digər məşhur müğənnilər Qari Qoldun mahnılarını oxumuşlar.

Qari Qoldun musiqisi dünyanın bir çox ölkəsində (Rusiya, ABŞ, Kanada, Belçika, Almaniya, İsveç və s.) radio, televiziya seriallarında və filmlərdə səslənir.

"İlin mahnısı" festivalının (üç dəfə) və bir çox beynəlxalq müsabiqələrin qalibi olmuşdur.

 Şəxsi həyatı 
Ailəlidir.

 Diskoqrafiya 
 1991 Tabor (Amerikadakı rus ulduzları)
 1993 Monte Karloda Ekspress (Lyuba Uspenskaya üçün)
 1994 Tabor (rus nəşri)
 1996 Papa
 1996 Gary Gold Special
 1998 Monte Karlodan kabriolet
 2008 А я сяду в кабриолет
 2009 Gary Gold in Las Vegas

 İstinadlar 

Kateqoriya:Rusiya müğənniləri
Kateqoriya:XXI əsr müğənniləri
Kateqoriya:ABŞ bəstəkarları
Kateqoriya:ABŞ müğənniləri